Den ældste kendte statsdannelse i det, som i dag er Etiopien, er [[Aksum|kongeriget Aksum]], etableret ca. [[400 f.Kr.]] af semitiske folkegrupper, som migrererede over [[Det Røde Hav]] fra den arabiske halvø.<ref>{{Cite web |url=http://snl.no/Aksum/historie |title=snl.no ''Aksum'' |access-date= 2. september 2015 |archive-date=23. oktober 2015 |archive-url=https://web.archive.org/web/20151023103328/https://snl.no/Aksum%2Fhistorie |url-status=live }}</ref> Før dette havde landet været inden for interessesfæren for [[oldtidens Egypten|egypterne]]. Aksum, der i dag ligger i Etiopiens nordlige Tigray-region, udgjorde en sofistikeret og magtfuld civilisation ca. [[100 f.Kr.]] til [[600]]. Aksums konger udvekslede ambassadører med [[Rom]] og [[Athen]] og havde en vigtig rolle i verdenshandlen. Aksums enorme [[obelisk]]er skåret i klippesten vidner stadig i dag om Aksums storhed, og Aksum tildeles stor symbolsk værdi som vugge for den etiopiske kristendom. Kristendommen blev Etiopiens statsreligion allerede i første halvdel af [[300-tallet]]. Aksum-riget gik i opløsning på 600-tallet. "[[Det salomonske dynasti]]" (som med støtte i kongesagaen ''[[Kebra Negest]]'' traditionelt har hævdet at nedstamme fra [[Menelik]], søn af Jerusalems [[Kong Salomon]] og [[Dronningen af Saba]] kontrollerede landet indtil ca. 950 og blev i nogen hundrede år afløst af [[Zagwe-dynastiet]].
Politik